Ասեց	ու	հրամայեց, որ	ինչ	ճարել	են, հավասար	ճոթ	անեն: Ինքը	մատն	էլա	մի	բանի	վրա	չդրեց, բայց	թուր	ու	ասպաբ	հրամայեց, որ	վերցնեն, բոլոր	ընկերներին	մեկ-մեկ	ձեռք	քրդի	շոր	հաքցրեց, որ	շուտով	չճանաչեն, ամեն	մեկին	մեկ	ձի	էլ	բաշխեց: էս	որ	տեսան, քսանից	ավելի	ջահիլ, կտրիճ տղերք	կանգնեցին, խնդրեցին, որ	իրանց	էլ	ընկեր	շինի, նրանց	էլ	գլխին	հավաքեց, սրբություն առավ	ու	մյուսներին	լալով	խելիմ	տեղ	էլ	տարավ, ճամփու	քցեց	ու	ինքը	իր	ընկերտանցովը	ետ դառավ, փոքր	հաց	կերան, պարիսպ, եկեղեցի	բոլոր	իսկույն	ման	էկավ, ու	հարավային	քարափի գլխի	բուրջը	իստակել	տվեց, մեկ-երկու	հոգի	Շորագյալ	ուղարկեց, որ	գնան, հաց	առնեն, ու	ինքը` սիրտն	ու	թոքն	էրված	պատանին, ընկավ	քաղաքի	ամեն	ճամփեն	ու	խոռը, ամեն	քունջն	ու պուճախն	աչքի	տակ	առավ, տեղի	ղայիմությունը	ու	վտանգավոր	կողմը	լավ	վարավուրդ	արեց	ու բեզարած, ջարդված	էլ	ետ	վեր	էլավ, ձորիցը	դուս	էկավ, ղրաղ	քաշվեց, մեկ	բրջի	վրա	նստեց, Արփաչային	ու	արեգակի	մտնելուն	նայեց, աղլուխը	ձեռն	առավ	ու	էս	բայաթին	ասեց.